GPSC วิ่งฉิวกว่า 6% โบรกฯเชียร์ “ซื้อ” ชูเป้า 64 บ. ชี้ธุรกิจโตแกร่งต่อเนื่อง
GPSC วิ่งฉิวกว่า 6% โบรกฯเชียร์ "ซื้อ" ชูเป้า 64 บ. ชี้ธุรกิจโตแกร่งต่อเนื่อง ล่าสุด ณ เวลา 12.12 น. อยู่ที่ 58.75 บาท บวก 3.50 บาท หรือ 6.33% สูงสุดที่ 59 บาท ต่ำสุดที่ 56.25 บาท ด้วยมูลค่าซื้อขาย 497.10 ล้านบาท
8 ธ.ค. 2560

ผู้สื่อข่าวรายงานว่า ราคาหุ้นบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 12.12 น. อยู่ที่ 58.75 บาท บวก 3.50 บาท หรือ 6.33% สูงสุดที่ 59 บาท ต่ำสุดที่ 56.25 บาท ด้วยมูลค่าซื้อขาย 497.10 ล้านบาท ขณะที่ดัชนีตลาดหุ้นโดยรวมบวก 0.25%

สำหรับปัจจัยที่ส่งผลให้ราคาหุ้นปรับตัวเพิ่มขึ้นในช่วงเช้าวันนี้ คาดว่ามาจากการที่แนวโน้มธุรกิจ GPSC ยังคงเติบโตต่อเนื่องถึงปี 2562
ด้าน บล.ซีไอเอ็มบี ระบุในบทวิเคราะห์ (8 ธ.ค.) แนะนำ “ซื้อ” ราคาเป้าหมาย 64 บาท/หุ้น แนวโน้มการเติบโตของกำไรปี 61-62 ยังคงแข็งแกร่งจากสองโครงการ คือ IRPC-CP SPP ในเดือน ก.ย.60 และ XPCL ในเดือน ต.ค. 62
ขณะที่ IRPC-CP เฟส 2 ได้เริ่มขึ้นใน เดือน ก.ย.60 ด้วยอัตรากำลังการผลิตที่ 95% คาดว่าปี 61 จะมีอัตราการดำเนินงาน (operating rate) ในระดับที่สูง เนื่องจากอัตรากำลังผลิตที่สูงของโรงกลั่น IRPC เนื่องจากการก่อสร้างโรงไฟฟ้าพลังน้ำ XPCL แล้วเสร็จไป 86% เชื่อว่าความเสี่ยงในการเริ่มดำเนินงานได้ลดลงและโครงการน่าจะเริ่มใน เดือน ต.ค. 62 ตามที่ตั้งใจไว้
ทั้งนี้ ประมาณการกำไรที่สูงในปี 2561 และคาดว่า ROE จะปรับตัวดีขึ้นเป็น 10.9% ใน 2562 ขับเคลื่อนจากโครงการ IRPC-CP และ XPCL ที่มีมาร์จิ้นสูง